OpenLLM-France/wikimedia huggingface dataset:
# Débora Falabella

Débora Lima Falabella (Belo Horizonte, 1979ko otsailaren 22a - ) aktore, film-zuzendari eta zinema ekoizle brasildarra da.

## Bizitza

Rogério Falabella aktorearen eta Maria Olympia abeslariaren alaba, Cynthia Falabella aktorearen eta Junia Falabella ekoizlearen ahizpa da.
1995ean hasi zuen ibilbidea artistikoa, hamabost urte zituela, Ziraldok idatzitako Flicts antzezlanean. 1999 hasieran, telebistan debutatu zuen Malhação-ren bosgarren denboraldian.
2012an, lehen aldiz protagonista antzeztu zuen prime timen, Avenida Brasil telenobelan.

### Bizitza pertsonala

2000tik 2003ra, Daniel Oliveira aktorearekin harremana izan zuen.
2004an, Forgotten Boys taldeko Chuck Hipolitho musikariarkin harremanetan hasi zen. 2005ean elkarrekin bizitzera joan ziren. 2009ko maiatzaren 9an jaio zen haien alaba, Nina Falabella Hipolitho. 2010ean banandu ziren.
2011tik 2012ra, Daniel Alvim aktorearekin harremana izan zuen. 2012an, Murilo Beníciorekin harremanetan hasi zen, elkarrekin bizitzera joan ziren hiru hilabeteko harremanaren ostean eta 2019an banandu ziren. 2022ko azaroan, Fernando Fraiha zuzendari eta gidoilariarekin ezkondu zen.

## Erreferentziak

* ↑ (Portugesez) «Débora Falabella» Adoro Cinema (Noiz kontsultatua: 2023-08-13).
* ↑ (Portugesez) «Débora Falabella» Quem 2009-08-19 (Noiz kontsultatua: 2023-08-13).
* ↑ (Portugesez) «Débora Falabella muda visual para viver protagonista em "Avenida Brasil"» Na Telinha 2012-03-04 jatorrizkotik artxibatua (artxibatze data: 2012-03-05) (Noiz kontsultatua: 2023-08-13).
* ↑ (Portugesez) «Cheiro de fim de namoro pra Debora Falabella e Daniel Oliveira» Vírgula 2004-06-02 (Noiz kontsultatua: 2023-08-13).
* ↑ (Portugesez) Leroy Silva, Cristina. «Conheça os filhos de Débora Falabella: Saiba se a atriz é filha de Miguel Falabella e como está hoje» Caiçara 2023-06-24 (Noiz kontsultatua: 2023-08-13).
* ↑ (Portugesez) «Débora Falabella se separa de Chuck Hipólitho, diz jornal» Quem 2010-11-04 (Noiz kontsultatua: 2023-08-13).
* ↑ (Portugesez) «Murilo Benício e Débora Falabella abandonam parcerias» Folha de S. Paulo. Agora 2019-05-07 (Noiz kontsultatua: 2023-08-13).
* ↑ (Portugesez) «Débora Falabella se casa com diretor Fernando Fraiha em São Paulo» Estadão 2022-11-22 (Noiz kontsultatua: 2023-08-13).

## Kanpo estekak

* Datuak: Q466580
* Multimedia: Débora Falabella / Q466580
# Dédougou

Dédougou Burkina Fasoko mendebaldeko hiria da, Boucle du Mouhoun eskualdeko hiriburua. Marka eta bwa herriak bizi dira bertan, batez ere. 38.862 biztanle zituen 2006an.

## Bilakaera demografikoa

| Urte | 1936 | 1952 | 1960 | 1970 | 1985 | 1990 | 1995 | 2006 |
| Biztanleria | 15920 | 8700 | 25000 | 31000 | 51670 | 62000 | 73300 | 88184 |

## Herri eta hiri senidetuak

* Douai (Frantzia)

## Erreferentziak

* ↑ Burkina Faso. citypopulation.de (Noiz kontsultatua: 2020-2-5).

## Kanpo estekak

* Datuak: Q934436
* Multimedia: Dédougou / Q934436
# Dédée Bazile

Dédée Bazile, Défilée edo Défilée-La-Folle izenez ere ezaguna, jaiotzaz Marie Sainte Dée Bazile (Saint-Domingue, Haiti, XVIII. mendea – XIX. mendea (fl. 1806)) Haitiko Iraultzaren heroia izan zen. Guraso esklaboen kaleko zerbitzaria zen. Gogora ekartzen dute, Jean-Jacques Dessalines enperadorearen gorpua lurperatu zuelako, Pont Larnagen hil ondoren.

## Biografia

Dée Bazile Haitiren lurmuturretik hurbil jaio zen. Guraso esklaboen alaba zen, eta Dessalinesko armadan kantinera lan eginda bizi zen. Bere eromenaren erregistroak daude; kondairaren arabera, Déé Bazilek buru-nahaste bat garatu zuen 18 urterekin nagusiak bortxatu ondoren, edo, bestela, Donatien Rochambeau jeneralak Dessalinesko armadaren porrotaren ondoren, senide batzuk hil zituenean.

## Dessalinesen hilketa

1806ko urriaren 17an, kide izandako Alexandre Pétion, Pierre Boyer, André Rigaud eta Bruno Blanchet lankideek Dessalines enperadorea segada edo enboskada batean sartu zuten. Ondorioz, zoritxarreko tiroa jaso zuen Port-au-Prince iparraldean. eta hatzak moztu zizkioten urrezko eraztunak kentzeko. Gorpua hirira eraman zutenean, jendetzak harrikatu egin zuen. Nahasmendiaren erdian, Dédée Bazilek enperadorearen gorpua hartu eta Port-au-Prince hilerrian lurperatu zuen, Pétion jeneralak eta soldadu-talde batek lagunduta.
   “Ume askok, alaitasunezko oihu handien erdian, harriz oihukatzen zituzten Dessalinasen arrasto zorigaitzak, Gobernuko plazan, eta Desfile izeneko emakume eroa igaro zen. Haurren erakarpenera hurbildu zen [...]. Dessalinas zela esan zioten. Begi urratuak bat-batean lasaitu ziren; arrazoimen-izpi batek distira egin zuen bere ezaugarrietan. Bera poltsa baten bila joan zen arin batean, plazara itzuli zen, gorpuzkiak odoleztatu zituen eta hiriko hilerrira eraman zituen. Pétion jeneralak hainbat militar bidali zituen hara, eta, batuketa txiki baten truke, lurperatu zuten.

## Eragina

Bazile 1816 inguruan hil zen eta Port-au-Princen lurperatu zuten, baina haren hilobia galdu egin zen. Haren seme-alaba ugariek bizirik iraun zuten; horietako bat Condol Bazile koronela izan zen, Faustin Soulouque presidentearen polizia-ofiziala. Haitiko independentziaren lau heroi sinbolikoetako bat da, Sanité Belair (askatutako esklaboa eta armadako teniente), Catherine Flon (bandera diseinatu zuen jostuna) eta Cécile Fatiman (sacerdotisa, Haitiko Iraultzaren abiapuntuko vudu-zeremonian partaidea) heroiekin batera.

## Erreferentziak

* 1 2 Braziel, Jana Evans. (2005-10-05). «Re-membering Défilée: Dédée Bazile as Revolutionary Lieu de Mémoire» Small Axe 9 (2): 57–85. doi:10.1353/smx.2005.0014. ISSN 1534-6714..
* ↑ Webmaster. «Femmes d'Haiti : Défilée, Dédée Bazile» www.haiticulture.ch.
* 1 2 Défilée, Dédée Bazile. Memoire de femmes.
* ↑ (Ingelesez) «Mémoire de Femmes» Jasmine Claude Narcisse, PHD (Noiz kontsultatua: 2022-11-19).

## Kanpo estekak

* Datuak: Q4937776
# Déborah François

Déborah François (Lieja, 1987ko maiatzaren 24a) valoniar aktorea da, telebistan eta zineman egindako lanagatik ezaguna dena.

## Filmografia

* 2005 : L'Enfant
* 2006 : La Tourneuse de pages
* 2007 : Les Fourmis rouges
* 2007 : L'Été indien
* 2008 : Les Femmes de l'ombre
* 2008 : Le Premier Jour du reste de ta vie
* 2009 : London Nights
* 2009 : Fais-moi plaisir
* 2009 : My Queen Karo
* 2010 : Memories Corner
* 2011 : Le Moine
* 2011 : Les Tribulations d'une caissière
* 2012 : Populaire
* 2014 : Un beau dimanche
* 2014 : Maestro
* 2016 : Ma famille t'adore déjà !
* 2016 : Cézanne et moi
* 2016 : Fleur de tonnerre
* 2017 : Chacun sa vie
* 2017 : Loue-moi !

## Kanpo estekak

* Datuak: Q239498
* Multimedia: Déborah François / Q239498
# Décines-Charpieu

Décines-Charpieu Frantziako udalerria da, Lyongo metropolian dagoena, Auvernia-Rodano-Alpeak eskualdean. 2018an 28.740 biztanle zituen.

## Erreferentziak

* ↑ Populations légales 2018. Commune de Décines-Charpieu (69275). insee.fr (Noiz kontsultatua: 2021-10-22).

## Kanpo estekak

* Datuak: Q1056120
* Multimedia: Décines-Charpieu / Q1056120
# Donibaneko ikastola

Donibaneko ikastola Lapurdiko Ikastola bat da. Donibane Lohizune herrian dago kokatuta.
Ikastetxe pribatua da, Frantziako Hezkuntza Nazionaleko Ministerioarekin itundua. Haur hezkuntza eta lehen mailetako ikasleak formatzen ditu, murgiltze ereduan. Seaska eta Ikastolen Elkartea federakuntzetako kide da.

## Historikoa

1970 urtean sortua, gauregungo Ipar Euskal Herriko ikastola zaharrena da. Lehenik Donibane Lohizuneko ikastola izenarekin ezaguna bazen, 2013an izenez aldatu zuen, Ziburuko Kaskarotenea ikastola sortu zenean.

## Erreferentziak

* ↑ (Frantsesez) «Accueil» DONIBANEKO.IKASTOLAE64500 (Noiz kontsultatua: 2021-12-22).

## Kanpo estekak

* Datuak: Q100740932
# Doniphan konderria (Kansas)

Doniphan konderria (ingelesez: Doniphan County) Kansasko konderri bat da, Ameriketako Estatu Batuetan. Hiriburua Troy da. 2010eko zentsuaren arabera 7.945 biztanle zituen, Doniphan kilometro koadroko azaleran.

## Geografia

Doniphan konderriak 1.031,53 kilometro koadro ditu. Horietatik 12,62 ura dira. Beste 1.018,91 lurra dira. Biztanleria dentsitatea 7,7 da.

## Demografia

2010eko zentsoan bizi ziren 7.945 pertsonetatik 7.447 txuriak edo hispanoak dira. Horietatik hispano edo latino kategorian 165 dira. 242 beltzak edo afroamerikarrak. 78 amerikar natiboak ziren eta 0 Hawaii edo Pazifikoko irletako natiboak. 16 asiarrak ziren. Bestelako arraza bat kategorian 4 biztanle daude. Bukatzeko euren burua arraza bat baino gehiagotan 158 pertsonek kokatzen zuten.

### Biztanleria piramidea
## Kanpo estekak

* Datuak: Q376729
* Multimedia: Doniphan County, Kansas / Q376729
# Doniphan (Nebraska)

Doniphan Nebraskako herri bat da. Hall konderrian kokatua dago. 2010ean 829 biztanle zituen, 1,32 kilometro koadrotan banatuta.

## Ikus, gainera

* Hall konderria

## Kanpo estekak

* Datuak: Q2791749
* Multimedia: Doniphan, Nebraska / Q2791749
# Doniene atea

Doniene atea, ezagunagoa San Joan portalea izenaz, Bermeo (Busturialdea) inguratzen zuen harresiaren garai bateko zazpi ateetatik zutik geratu den bakarra da. Gaztelugatxeko Donieneren legendaren arabera bertatik pasa zen San Joan Bataiatzailea, bertan oinatz baten aztarna dagoelarik.
Atea XIV. mendean eraiki zuten, Bermeoren osperik handieneko garaian, herria babesteko eraiki zuten harresiarekin batera. Oso deigarriak dira harresiaren egitura eta zabalera.
1995eko urriaren 31an, Eusko Jaurlaritzak Bermeoko herrigune historikoa kultura ondasun izendatu zuen, monumentu multzo sailkapenarekin. Doniene atea mugaren barnean dago. 1995eko azaroaren 14an, Eusko Jaurlaritzak monumentu izendatu zuen atea bera.

## Ezaugarriak

Sarrera atedun dorreaz (10m), eta, honen alde banatan, harresi hormatalez osatua dago. Harriz eginiko eraikina, nagusiki hormagintzan landua, tokiren batzuetan harlanduak ikusten diren arren.
Atea, kanpoalderantz, arku zorrotz baten bidez eta, barrualderantz, arku eskartzano baten bidez irekitzen da. Gezileiho batzuk ditu atariaren goialdean, baita berriki berregindako almenatua ere atearen ezkerraldean kokatua dagoen harresian.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Ikus, gainera

* Bermeoko udaletxea
* Kikunbera etxea
* Ertzila dorretxea
* Kasinoa
* Santa Eufemia Eliza

## Kanpo estekak

* Kultura Ondasun izendapena EHAAn
* Datuak: Q5674766
* Multimedia: Puerta de San Juan, Bermeo / Q5674766
# Donington (Shropshire)

Donington, Ingalaterrako mendebaldean dagoen udalerri bat da, Shropshire konderrian.
2001ean 3.544 biztanle zituen.
* Datuak: Q578454
* Multimedia: Donington, Shropshire / Q578454
# Donington Park

Donington Park Ingalaterrako Leicestershire konderrian dagoen automobil-zirkuitua da, izen bereko gaztelutik gertu dagoena. Bertan hainbat lasterketa, tartean 1 Formularen 1993ko denboraldiko Europako txapelketa, burutzen dira.
Gainera, 1980ko hamarkadaren amaieran eta 1990ekoaren hasieran Monsters of Rock izeneko rock festibal ospetsua egin zuten, non Queen, AC/DC, Aerosmith, Bon Jovi, Kiss, Guns N' Roses, Iron Maiden edo Metallica bezalako taldeak aritu ziren.

## Kanpo estekak

* Webgunea (Ingelesez)
* Datuak: Q173202
* Multimedia: Donington Park / Q173202
# Donisthorpe

Donisthorpe, Ingalaterrako erdialdean dagoen udalerri bat da, Leicestershire konderrian.
2011n 2.637 biztanle zituen.
* Datuak: Q965115
* Multimedia: Donisthorpe / Q965115
# Donien atxa

Donien atxa Bizkaiko herri batzuetan, hala nola Garain, Abadiñon, Berriz eta Iurretan, herriko jaiei hasiera emateko herritarrek altxatu ohi duten enborra da, jaiak bukatu arte zutik dirauena.

## Erreferentziak

* ↑ «Zapatu eguerdian Donien Atxa jarrita hasiera emango diete San Prudentzio jaiei - Abadino» Anboto.org (Noiz kontsultatua: 2019-06-24).
* ↑ «Olakuetarrek donien atxa ipiniko dute iluntzean, jaiei hasiera emateko - Berriz» Anboto.org (Noiz kontsultatua: 2019-06-24).

## Ikus, gainera

* Maiatzeko zuhaitz

## Kanpo estekak

* Datuak: Q19947860
# Doniphan (Missouri)

Doniphan Missourieko hiri bat da. Ripley konderrian kokatua dago. 2010ean 1.997 biztanle zituen, 3,57 kilometro koadrotan banatuta.

## Ikus, gainera

* Ripley konderria

## Kanpo estekak

* Datuak: Q962358
* Multimedia: Doniphan, Missouri / Q962358
# Dullatur

Dullatur, Eskoziako gaeleraz: Dubh Leitir, Eskoziako udalerri bat da, Iparraldeko Lanarkshire konderrian. Cumbernauld udalerritik hurbil dago.

## Kanpo estekak

* Datuak: Q5313445
* Multimedia: Dullatur / Q5313445
# Dullahan

Dullahan-a, irlandar mitologiako izaki bat da. Izaki hau irlandar maitagarrien mudukoa zen eta Sligoko konderrian eta Downeko konderrian oso aktiboa zen.

## Kondaira

Dullahan-ek ez du bururik sorbal gainean, baina bere eskubiko eskuan darama. Burua koloreduna dun eta pasta zahar edo gazta mohotsuaren antzekoa, erabat laua. Imentzio ikaragarri batek bere aurpegia belarri batetik bestera banatzen du, eta begiak txikiak eta beltzak ditu. Buru osoak intentsoki dizdira egiten dio erirtzen zaion materia fosforenzentearekin eta izakiak hau irlandar landa ilunetan ibiltzeko esku-argi moduan erabili dezake. Dullahan-ak naturaz gaindiko ikuspena du. Bere burua goikaldean banaturik eramanda, gau ilunetan landetan zehar distantzia zabaletan ikus dezake. Dullahan-a gehienetan zaldi beltz baten gainean joan ohi da, gauez trumoi hotsa atereaz. Giza bizkarrezur bat erabiltzen du zigor moduan. Zaldiak txinpartak ateratzen ditu eta bere sudur zuloetatik sugarrak ateratzen dira. Esan ohi denez, gauerdi inguruan, jai edo irlandar otorantza egunetan, beltzez jantzitako zaldun basatia irlandar landetan zehar ilunpean zaldiz doala ikus daiteke.
Izaki hau Golden Sun: Aro Galdua, bideo-jokoaren pertsonai garrantzitsuenetakoa da.

## Ikus, gainera

* Ulstergo zikloa
* Zeltiar mitologia
* Gaelera
* Nazio zeltak
* Hizkuntza zeltak
* Zelta
* Irlandako historia

## Kanpo estekak

* Datuak: Q1264812
# Dulcie September

Dulcie Evonne September (Lurmutur Hiria, Hegoafrika, 1935eko abuztuaren 20a - Paris, Frantzia, 1988ko martxoaren 29a) apartheidaren aurkako hegoafrikar ekintzaile politikoa izan zen.
1976an Afrikako Kongresu Nazionaleko kide egin zen. 1983an Afrikako Kongresu Nazionalaren Frantzia, Suitza eta Luxenburgorako goi-ordezkari izendatu zuten.
1988ko martxoaren 29an erail zuten Parisen, 52 urte zituela. Hil aurretik Hegoafrika eta Frantziaren arteko arma-trafikoa ikertzen zebilen. Bere hilketak Parisko herriaren erantzuna eragin zuen eta 20.000 lagundik gora bildu ziren bere hilketa deitoratzeko.

## Kanpo estekak

* Datuak: Q275251
* Multimedia: Dulcie September / Q275251
# Dulcinea Tobosokoa

Dulcinea Tobosokoa, Miguel de Cervantesen lanik ezagunena den Kixoteko pertsonaia bat da.
On Kixote, eleberriko protagonista nagusia, abenturen bila irtetea erabakitzen duen zaldun kapare bat da. Tradizioak dioenez, zaldun noble orok, ezkutari bat eta bere garaipenak eskainiko dizkion dama bat bihotzean izan behar ditu. "Uste denez, bera bizi zen tokitik gertu, itxura oneko neska nekazari bat zegoen, nortaz, garai batean, maiteminduta egon zen, ulertzen denez, neskak horren berri sekula jakin ez zuen arren. Aldonza Lorenzo deitzen zen, eta ongi iruditu zitzaion neska honi bere pentsamenduetako andere titulua ematea, eta, bereaz nahiko bat zetorren izen bat bilatuz eta printzesa eta andere handi batenaren kutsua izango zuena, "Dulcinea Tobosokoa" deitu zuen, El Tobosokoa baitzen, bere ustez, musikaz beteriko izena eta oso esanguratsua, bere buruari eta bere gauzei jarri zizkien gainontzekoak bezala" (Lehen zatiko I. Atala). Izen hau sortzeko, Cervantes, ziuraski, Antonio de Lofraso olerkari eta militar sardiniarraren Los diez libros de Fortuna de Amor artzai eleberriko Dulcineo eta Dulcina artzaien izenetan inspiratu zen.
Eleberrian zehar, On Kixotek, Dulcinea, gazte bertutetsu, La Manchako enperatriza, edertasun paregabekoa..., gainontzekoan, soilik bere irudimenean existitzen dena. Cervantesen eleberriko akzioan, sekula ez da benetako Aldonza Lorenzo agertzen, Dulcinea Tobosokoaren irudia, On Kixoteren zaldun bizitzarako funtsezkoa den arren. Neska nekazari hau, ordea, bai agertzen da Kixotearen frantziar jarraipen batzuetan eta José Camón Aznarren El pastor Quijótiz lanean.
Pertsonaia hau, beste batzuen artean, Sophia Lorenek, Joan Dienerrek, Hollis Resnikek eta Vanessa Williamsek antzeztu dute.

## Kanpo estekak

* Datuak: Q1264776
* Multimedia: Dulcinea del Toboso / Q1264776
# Dulia

Teologia katolikoan, dulia santuen gurtza da, eta ez haien irudiena. San Tomas Akinokoaren arabera, dulia ez da latria edo Jainkoaren gurtzarekin parekagarria. Berdin bereizten dira hiperdulia (Ama Birjinaren gurtza) eta protodulia edo summa dulia (San Joseren gurtza).
Trentoko kontzilioa izan zen latriaren eta duliaren arteko bereizketa zehaztu zuena, protestanteek idolatria jotzen zutenaren aurkako erreakzioaren aurrean.

## Etimologia

δουλoς (doulos) grezierazko hitzetik erator daiteke, «zerbitzari» edo «esklabo» esan nahi duena. Douleia «esklabo bihurtu» edo «esklabo izateko prest egon» esan nahi du.

## Erreferentziak

* ↑ Agirrebaltzategi, Paulo. (1987). «Santuen gurtza» Erlijio-hiztegia. Karmel aldizkaria, 459 or..
* ↑ (Ingelesez) Cross, Frank Leslie; Livingstone, Elizabeth A. (1997). The Oxford Dictionary of the Christian Church. Oxford University Press, 513 or..
* ↑ (Ingelesez) Richardson, Alan; Bowden, John. (1983). The Westminster Dictionary of Christian Theology. Westminster John Knox Press, 114 or. ISBN 0664227481..
* ↑ (Frantsesez) Stiker, Henri-Jacques. «Dulie & hyperdulie» Encyclopaedia Universalis.

## Kanpo estekak

* Datuak: Q1132887
# Dull (Perth eta Kinross)

Dull, Eskoziako gaeleraz: Dul, Eskoziako herri bat da, Perth eta Kinross eremu administratiboan.

## Kanpo estekak

* Datuak: Q3250427
* Multimedia: Dull, Perth and Kinross / Q3250427
# Duleek

Duleek (irlanderaz: Damhliag) Irlandako udalerri bat da, Meath konderrian dagoena. 2006ko erroldaren arabera 3.036 biztanle zituen.

## Kanpo estekak

* Datuak: Q765703
* Multimedia: Duleek / Q765703
# Dulliken

Dulliken Suitzako udalerria da. Solothurn kantonamenduan dago, Olten barrutia barrutian. 2014an 5,048 biztanle zituen 6,02 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65978
* Multimedia: Dulliken / Q65978
# Didier Daeninckx

Didier Daeninckx (Saint-Denis, 1949ko apirilaren 27a) frantses idazlea da. Inprimatzaile-ikasketak egin zituen eta horretan jardun zuen, 1970eko hamarkadaren erdialdean informatizazioak iraultza ekarri zuen arte. Hogeita sei urterekin idatzi zuen lehen lana, baina ez zuen arrakastarik lortu, 1984an Meurtres pour mémoire lana argitaratu zuen arte. Lan horretan, Parisko aljeriarrek 1961ean egin zuten manifestazio baketsuaren kontrako bortizkeria gogorarazten du. Kazetaritzako inkestaren eta ikerkuntza-nobelaren arteko nahasketa egiten du bere lanetan. Beste lan batzuk: Le Géant inachevé (1984), Le Bourreau et son double (1986), Le Facteur fatal (1990), En marge (1994), Nazis dans le métro (1996), Mort au premier tour[ (1997), La Couleur du noir (1998), Banlieue nord (1999), Ceinture rouge (2001), Raconteur d'histoires (2003), Le crime de Sainte-Adresse (2004), Chut plus de bruit (2005), Histoire et faux-semblants (2007), La rumeur d'Aubervilliers (2009), À louer sans commission (2011).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1210536
* Multimedia: Didier Daeninckx / Q1210536
# Didier Camberabero

Didier Camberabero (Valence, 1961eko urtarrilaren 9a) frantziar errugbilari ohia da, joko-zabaltzaile postuan aritzen zena. La Voulte sportif, AS Béziers, RC Nîmes, FC Grenoble eta USA Perpignan taldeetan jokatu zuen. 1982ko urriaren 31n egin zuen debuta Frantziako selekzioarekin, Bucaresten, Errumaniaren kontra. 36 partida jokatu zituen talde nazionalarekin, 1987ko Munduko Errugbi Kopako finala barne. Guy Camberaberoren semea eta Lilian Camberaberoren iloba da.

## Palmaresa
### AS Béziers

* Frantziako errugbi txapelketa
** erdifinalista: 1991
* Frantziako Errugbi Kopa
** irabazlea: 1986

### Frantziako selekzioa

* 36 test-partida, 1982 eta 1993 bitartean.
* 354 puntu (12 entsegu, 48 transformazio, 59 zigor-kolpe eta 11 drop)
* Munduko Errugbi Kopa
** bigarrena: 1987
* Bost Nazioen Txapelketa
** irabazlea: 1983

## Erreferentziak

* ↑ Didier Camberabero. en.espn.co.uk (Noiz kontsultatua: 2023-3-13).

## Kanpo estekak

* Datuak: Q690625
# Didier Deschamps estadioa

Didier Deschamps estadioa (frantsesez Stade Didier Deschamps, iraganean Stade du Grand Basque) Lapurdiko Baiona hiriburuan dagoen futbol estadioa da. Aviron Bayonnais futbol taldearen jokaleku eta egoitza da.
Didier Deschamps baionatar futbolari ezagunaren omenez darama izena, 2000. urtean berak inauguratu zuelarik. 3.500 ikusleentzako gaitasuna du, horietatik 1.500 tribuna edo teilatupeko armailan daudelarik.

## Kanpo estekak

* Datuak: Q1421912
# Didier Lafitte

Didier Lafitte (Donibane Lohitzune, c. 1960 – Baiona, 1984ko martxoaren 1a) Iparretarrak erakunde armatuaren kide bat izan zen. Baionako justizia-jauregiaren inguruetan frantses poliziak erail zuen 1980ko martxoan. Bertsio ofizialaren arabera, Iparretarrak erakundeko kidea den Gabi Mouescarekin zegoen auto batean eta poliziek inguraturik tiro egiten saiatu eta poliziek tiroz ere erantzun zuten. Didier birika batean larriki zauritu eta Baionako ospitalean hil zen. Beste bertsio baten arabera, berriz, poliziak aurrez ongi antolatutako segada batean erail zuten Didier.
Frantziako Poliziak hildako lehen militante abertzalea izan zen. Hiletan 3.000 lagun batu ziren.

## Erreferentziak

* ↑ https://www.argia.eus/efemerideen-kanala/iparretarrak-taldeko-kide-didier-lafitte-hil-zuen-frantziako-poliziak-baionan

## Kanpo estekak

* Joseba Aurkenerena: Didier Lafitte 30 urteren buruan. Autonomia-eraiki bloga
* Datuak: Q12256228
# Didier Petit de Meurville

Didier Petit de Meurville, François-Didier Petit de Meurville bataio izenaz, (Fonds-des-Nègres, Saint-Domingue, 1793ko abenduaren 10a - Biarritz, 1873ko apirilaren 27a) frantses diplomatiko eta margolaria izan zen.

## Biografia

Haur zelarik, esklaboen altxamendu batetik bizirik irten zen, nahiz eta bertan aita galdu. Bere ama eta anai-arrebekin batera Bostonera joan zen eta urte batzuen buruan Lyonera joan zen bizitzera.
Zeta salerosketa oparoan jardun ondoren, politika arloan zeuzkan harremanen bidez, Frantziako Kontsulorde kargua onartu zuen Alacanten. Levanteko lurretan egindako egonaldi hartan, olio bilduma interesgarria osatu zuen, tamaina erdiko lanekin, eta gaur arte gorde dena.
Baina emaztearentzat ez zen nonbait ona Alacanteko eguraldia, eta lantokia Italiara edo Espainia iparraldera aldatzea eskatu zuen. Donostiara 1857an iritsi zen, Frantziako Kontsul izateko, eta hiri honetan eman zituen 16 urte. Miarritzen hil zen 1873an.
Margotzen zalea zenez, eta bertako paisaiak estimu handian zeuzkanez, gipuzkoar herrietako ikuspegi ugari jaso zituen. Tamaina txikian lan egin arren, eta pinturaren goi-maila urratu ez bazuen ere, artelan onak dira Petit de Meurvillek Gipuzkoaz egindakoak, une batzuetan inpresionismo kutsua ere hartzen zaie, eta gainera, erakusten digute zer-nolakoa zen garai hura. Ibai eta itsasertzeko hainbat lekutan zegoen giro eta topografiaren ikuspegi osoa ematen du, eta inguru jakin batzuetako arkitektura nolakoa zen ere bai.

## Erakusketak

2020an, Donostiako Untzi Museoak (egun Euskal Itsas Museoa) erakusketa bat egin zuen bere kostako irudiekin.

## Marrazkiak

* Donostia, 1860
* Azkoitiako bista
* Iruñea, 1850eko hamarkadan
* Loreak
* Urumea ibaiaren itsasoratzea, 1865
* Ramón Cabrera generala

## Erreferentziak

* ↑ "Gipuzkoako itsasbazterra Petit de Meurvillerenean (1857-1873)” Erakusketa Untzi Museoan – 2002/06/28 – 2002/09/13. [online:https://itsasmuseoa.eus/images/exposiciones/anteriores/petitdemeurvilleeu.pdf%5B%5D] [ikusia: 2020-06-02]. Untzi museoa
* ↑ (Gaztelaniaz) El Ferrocarril del Norte. ondarea.eus.
* ↑ «álbum SIGLO XIX» www.albumsiglo19mendea.net (Noiz kontsultatua: 2021-09-01).
* Datuak: Q3027155
* Multimedia: Didier Petit de Meurville / Q3027155